CELEX: 52012PC0389
Language: mt
Date: 2012-07-16 00:00:00
Title: Rakkomandazzjoni għal DEĊIŻJONI TAL-KUNSILL li tawtorizza l-ftuħ tan-negozjati għall-adattament tal-ftehimiet (imsemmijin fl-Anness mehmuż) iffirmati jew konklużi bejn l-Unjoni Ewropea, jew l-Unjoni Ewropea u l-Istati Membri tagħha, ma’ pajjiż terz wieħed jew aktar jew ma' organizzazzjonijiet internazzjonali, fid-dawl tal-adeżjoni tar-Repubblika tal-Kroazja mal-Unjoni Ewropea

|
			
		
		
		52012PC0389
		
			Rakkomandazzjoni għal DEĊIŻJONI TAL-KUNSILL li tawtorizza l-ftuħ tan-negozjati għall-adattament tal-ftehimiet (imsemmijin fl-Anness mehmuż) iffirmati jew konklużi bejn l-Unjoni Ewropea, jew l-Unjoni Ewropea u l-Istati Membri tagħha, ma’ pajjiż terz wieħed jew aktar jew ma' organizzazzjonijiet internazzjonali, fid-dawl tal-adeżjoni tar-Repubblika tal-Kroazja mal-Unjoni Ewropea /* COM/2012/0389 final - 2012/0189 (NLE) */
			
				
		
		
			
			   	MEMORANDUM TA’ SPJEGAZZJONI
1.           It-Trattat dwar
l-adeżjoni tar-Repubblika tal-Kroazja mal-Unjoni Ewropea[1] ġie ffirmat
fid-9 ta' Diċembru 2011.
2.           Skont l-Artikolu 6
tal-Att ta' Adeżjoni dwar il-kundizzjonijiet tal-adeżjoni
tar-Repubblika tal-Kroazja, il-Kroazja ntrabtet li taċċedi
għall-ftehimiet konklużi jew iffirmati mill-Istati Membri attwali u
l-Unjoni ma' pajjiż terz wieħed jew aktar jew ma' organizzazzjoni
internazzjonali. Skont din l-istess dispożizzjoni, il-ftehim dwar
l-adeżjoni tal-Kroazja ma’ dawn il-ftehimiet isir permezz
tal-konklużjoni ta’ protokoll għal ftehimiet bħal dawn bejn
il-Kunsill, li jaġixxi unanimament f’isem l-Istati Membri, u l-pajjiż
terz jew pajjiżi terzi jew l-organizzazzjonijiet internazzjonali
kkonċernati. Dawn il-protokolli[2]
għandhom jiġu negozjati mill-Kummissjoni abbażi ta' direttivi
ta’ negozjati approvati mill-Kunsill, li jaġixxi unanimament, u
b'konsultazzjoni ma' kumitat magħmul mir-rappreżentanti tal-Istati
Membri, u konklużi mill-Kunsill.
3.           Għal dak l-iskop,
il-Kummissjoni għandha tippreżenta lill-Kunsill rakkomandazzjoni
għall-adozzjoni ta’ deċiżjoni li tawtorizza lill-Kummissjoni
biex tiftaħ in-negozjati għall-adattament tal-ftehimiet (imsemmija
fl-Anness mehmuż mal-abbozz tar-Rakkomandazzjoni) iffirmata jew konkluża
bejn l-Unjoni Ewropea, jew l-Unjoni Ewropea u l-Istati Membri tagħha, ma’
pajjiż terz wieħed jew aktar jew organizzazzjonijiet internazzjonali
fid-dawl tal-adeżjoni tar-Repubblika tal-Kroazja mal-Unjoni Ewropea.
Il-Kummissjoni għandha tiġi awtorizzata li tinnegozja dawn
l-adattamenti f’isem l-Unjoni Ewropea u l-Istati Membri tagħha,
inkluża - b’kundizzjoni li jidħol fis-seħħ it-Trattat
tal-Adeżjoni - ir-Repubblika tal-Kroazja.
4.           Fid-dawl tal-adeżjoni
tar-Repubblika tal-Kroazja mal-Unjoni Ewropea, huwa wkoll meħtieġ li
tiġi negozjata l-emenda ta’ ċerti ftehimiet preferenzjali li ġew
iffirmati jew konklużi mill-Unjoni Ewropea, jew l-Unjoni Ewropea u
l-Istati Membri tagħha, ma’ pajjiż terz wieħed jew aktar jew organizzazzjonijiet
internazzjonali.
5.           L-Appendiċi 1
tad-direttivi ta’ negozjati, mehmuż mal-abbozz tad-Deċiżjoni
tal-Kunsill, fih lista mhux eżawrjenti ta’ ftehimiet konklużi
mill-Unjoni Ewropea, jew mill-Unjoni Ewropea u l-Istati Membri tagħha, ma’
pajjiżi terzi, li jista’ jkollhom bżonn jiġu emendati fid-dawl
tal-adeżjoni tar-Repubblika tal-Kroazja mal-UE. 
6.           L-Appendiċi 2
tad-direttivi ta’ negozjati fih lista indikattiva ta’ ftehimiet “settorjali” li
jista’ wkoll ikollhom bżonn jiġu adattati fid-dawl tal-adeżjoni
tar-Repubblika tal-Kroazja mal-UE.
7.           L-Appendiċi 3
tad-direttivi ta’ negozjati fih lista indikattiva ta’ ftehimiet
kummerċjali innegozjati mill-Unjoni Ewropea ma’ pajjiżi terzi u
organizzazzjonijiet internazzjonali li jistgħu jiġu ffirmati qabel
l-1 ta’ Lulju 2013, id-data prevista tal-adeżjoni
tar-Repubblika tal-Kroazja mal-Unjoni Ewropea. Ladarba jiġu ffirmati, dawk
il-ftehimiet se jkollhom bżonn jiġu adattati wkoll, sabiex titqies
l-adeżjoni tar-Repubblika tal-Kroazja mal-UE.
8.           Xi wħud mill-ftehimiet
elenkati fl-appendiċijiet stabbilixxew korpi istituzzjonali intitolati li
jadottaw Deċiżjonijiet li huma vinkolanti għall-partijiet
kontraenti kollha. Il-mandat li għandu jinkiseb mill-Kunsill għandu
jkopri dawk id-Deċiżjonijiet ukoll.
Għaldaqstant, il-Kummissjoni
tirrakkomanda lill-Kunsill:
–                        
li jadotta d-Deċiżjoni mehmuża li
tawtorizza l-ftuħ tan-negozjati għall-adattament tal-ftehimiet
imsemmijin hawn fuq iffirmati jew konklużi bejn l-Unjoni Ewropea, jew
l-Unjoni Ewropea u l-Istati Membri tagħha, ma’ pajjiż terz
wieħed jew aktar jew ma' organizzazzjonijiet internazzjonali, fid-dawl
tal-adeżjoni tar-Repubblika tal-Kroazja mal-Unjoni Ewropea;
–                        
li joħroġ id-direttivi ta’ negozjati
mehmuża ma’ dik id-Deċiżjoni;
–                        
li jaħtar kumitat speċjali li
b'konsultazzjoni miegħu għandhom isiru n-negozjati
2012/0189 (NLE)
Rakkomandazzjoni għal
DEĊIŻJONI TAL-KUNSILL
li tawtorizza l-ftuħ tan-negozjati
għall-adattament tal-ftehimiet (imsemmijin fl-Anness mehmuż)
iffirmati jew konklużi bejn l-Unjoni Ewropea, jew l-Unjoni Ewropea u
l-Istati Membri tagħha, ma’ pajjiż terz wieħed jew aktar jew ma'
organizzazzjonijiet internazzjonali, fid-dawl tal-adeżjoni tar-Repubblika
tal-Kroazja mal-Unjoni Ewropea
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 218(3)
u (4) tiegħu,
Wara li kkunsidra t-Trattat bejn ir-Renju
tal-Belġju, ir-Repubblika tal-Bulgarija, ir-Repubblika Ċeka, ir-Renju
tad-Danimarka, ir-Repubblika Federali tal-Ġermanja, ir-Repubblika
tal-Estonja, l-Irlanda, ir-Repubblika Ellenika, ir-Renju ta’ Spanja,
ir-Repubblika Franċiża, ir-Repubblika Taljana, ir-Repubblika ta'
Ċipru, ir-Repubblika tal-Latvja, ir-Repubblika tal-Litwanja, il-Gran Dukat
tal-Lussemburgu, ir-Repubblika tal-Ungerija, ir-Repubblika ta’ Malta, ir-Renju
tal-Pajjiżi l-Baxxi, ir-Repubblika tal-Awstrija, ir-Repubblika
tal-Polonja, ir-Repubblika Portugiża, ir-Rumanija, ir-Repubblika
tas-Slovenja, ir-Repubblika Slovakka, ir-Repubblika tal-Finlandja, ir-Renju
tal-Isvezja, ir-Renju Unit tal-Gran Brittanja u l-Irlanda ta' Fuq (l-Istati
Membri tal-Unjoni Ewropea) u r-Repubblika tal-Kroazja dwar l-adeżjoni
tar-Repubblika tal-Kroazja mal-Unjoni Ewropea[3],
iffirmat fid-9 ta' Diċembru 2011, u b’mod partikolari
l-Artikolu 3(4) tiegħu,
Wara li kkunsidra l-Att dwar
il-kundizzjonijiet tal-adeżjoni tar-Repubblika tal-Kroazja u
l-aġġustamenti fit-Trattat dwar l-Unjoni Ewropea, it-Trattat dwar
il-Funzjonament tal-Unjoni Ewropea u t-Trattat li jistabbilixxi l-Komunità
Ewropea tal-Enerġija Atomika[4],
u b'mod partikolari t-tieni subparagrafu tal-Artikolu 6(2) tiegħu,
Wara li kkunsidra r-rakkomandazzjoni
mill-Kummissjoni Ewropea,
Billi għandhom jinfetħu n-negozjati
għall-adattament tal-ftehimiet iffirmati jew konklużi bejn l-Unjoni
Ewropea, jew l-Unjoni Ewropea u l-Istati Membri tagħha, ma’ pajjiż terz
wieħed jew aktar jew organizzazzjonijiet internazzjonali, fid-dawl
tal-adeżjoni tar-Repubblika tal-Kroazja mal-Unjoni Ewropea,
ADOTTA DIN ID-DEĊIŻJONI: 
Artikolu 1
Il-Kummissjoni b’dan qed tiġi awtorizzata
li tinnegozja, f’isem l-Unjoni, jew l-Unjoni Ewropea u l-Istati Membri
tagħha, inkluża - b’kundizzjoni li jidħol fis-seħħ
it-Trattat tal-Adeżjoni - ir-Repubblika tal-Kroazja, l-adattament
tal-ftehimiet iffirmati jew konklużi bejn l-Unjoni Ewropea jew l-Unjoni
Ewropea u l-Istati Membri tagħha ma’ pajjiż terz wieħed jew
aktar jew ma' organizzazzjonijiet internazzjonali.
Artikolu 2
Id-direttivi ta’ negozjati huma stipulati
fl-Anness. Lista indikattiva tal-ftehimiet li għandhom jiġu adattati
hija stipulata fl-Anness mehmuż ma’ dawn id-direttivi.
Artikolu 3
In-negozjati għandhom isiru
b'konsultazzjoni ma' [isem il-kumitat speċjali li għandu
jiddaħħal mill-Kunsill].
Artikolu 4
Din id-Deċiżjoni hija indirizzata
lill-Kummissjoni.
Magħmul fi Brussell,
                                                                       Għall-Kunsill
                                                                       Il-President
ANNESS 
Direttivi għan-negozjati f’isem l-Unjoni,
jew l-Unjoni Ewropea u l-Istati Membri tagħha għall-adattament ta’
ftehimiet iffirmati jew konklużi bejn l-Unjoni Ewropea, jew l-Unjoni
Ewropea u l-Istati Membri tagħha, ma’ pajjiż terz wieħed jew
aktar jew organizzazzjonijiet internazzjonali
L-Appendiċijiet minn 1 sa 3 ta’ dawn
id-direttivi ta’ negozjati fihom lista indikattiva tal-ftehimiet li
għandhom jiġu adattati fid-dawl tal-adeżjoni tar-Repubblika
tal-Kroazja mal-Unjoni Ewropea.
Fir-rigward ta’ dawn il-ftehimiet u ftehimiet
futuri possibbli tal-istess tip li jidħlu fis-seħħ qabel
l-adeżjoni, għandhom jiġu negozjati protokolli li għandhom
jipprevedu l-adattamenti meħtieġa, fejn xieraq, biex iqisu
l-adeżjoni ta’ parti kontraenti ġdida (il-Kroazja). 
Barra minn hekk, fejn jeżistu, il-konċessjonijiet
kummerċjali attwali għandhom jiġu riveduti biex iqisu, minn
naħa, il-kummerċ tradizzjonali u, min-naħa l-oħra,
il-konċessjonijiet eżistenti bejn pajjiżi sħab terzi u
l-Kroazja, bl-intenzjoni li mill-inqas jinżamm dan il-kummerċ
tradizzjonali.
Essenzjalment, dawn il-ftehimiet għandhom
jiġu emendati sabiex tiġi miżjuda l-Kroazja mal-lista ta’
partijiet kontraenti u/jew biex jiġi adattat il-kontenut ta’ kull ftehim
biex iqis l-adeżjoni tal-Kroazja mal-UE. 
Il-protokolli għandu jkun fihom
klawżola li tispeċifika li l-ftehimiet huma modifikati b’kundizzjoni
li jidħol fis-seħħ it-Trattat tal-Adeżjoni tar-Repubblika
tal-Kroazja mal-UE, previst fl-1 ta’ Lulju 2013.
In-negozjati għandhom jiġu
konklużi malajr kemm jista' jkun sabiex jippermettu li l-protokolli
jidħlu fis-seħħ fid-data tal-adeżjoni tal-Kroazja u
soġġett għaliha. F’każ li l-protokolli ma jkunux
jistgħu jidħlu fis-seħħ fid-data tal-adeżjoni,
għandha tkun prevista applikazzjoni provviżorja, li tqis
il-proċeduri rispettivi fl-UE u fil-pajjiżi terzi kkonċernati.
APPENDIĊI 1
tad-direttivi ta’ negozjati
Ftehimiet
Kummerċjali, ta’ Assoċjazzjoni, ta’ Qafas, ta’ Sħubija u ta’
Kooperazzjoni
Lista organizzata
skont id-data
   || Titolu uffiċjali || Tip || Data tal-firma 
 1 || Ftehim ta’ Sħubija u Kooperazzjoni bejn l-Unjoni Ewropea u l-Istati Membri tagħha, minn naħa, u r-Repubblika tal-Iraq, min-naħa l-oħra (*) || Bilaterali || 11/05/2012 
 2 || Memorandum ta’ Kooperazzjoni bejn l-Unjoni Ewropea u l-Organizzazzjoni tal-Avjazzjoni Ċivili Internazzjonali li jipprovdi qafas għal kooperazzjoni msaħħa (*) || Bilaterali || 29/03/2012 
 3 || Ftehim ta’ Kummerċ Ħieles bejn l-Unjoni Ewropea u l-Istati Membri tagħha, minn naħa, u r-Repubblika tal-Korea, min-naħa l-oħra (*) || Bilaterali || 06/10/2010 
 4 || Ftehim li jemenda għat-tieni darba l-Ftehim ta' Sħubija bejn il-Membri tal-Grupp ta' Stati Afrikani, tal-Karibew u tal-Paċifiku, minn naħa, u l-Komunità Ewropea u l-Istati Membri tagħha min-naħa l-oħra, iffirmat f'Cotonou fit-23 ta’ Ġunju 2000, kif emendat għall-ewwel darba fil-Lussembrugu fil-25 ta’ Ġunju 2005 (*) || Multilaterali || 22/06/2010 
 5 || Ftehim Qafas bejn l-Unjoni Ewropea u l-Istati Membri tagħha, minn naħa, u r-Repubblika tal-Korea, min-naħa l-oħra (*) || Bilaterali || 10/05/2010 
 6 || Ftehim Qafas dwar Sħubija u Kooperazzjoni komprensivi bejn il-Komunità Ewropea u l-Istati Membri tagħha, minn naħa, u r-Repubblika tal-Indoneżja, min-naħa l-oħra (*) || Bilaterali || 09/11/2009 
 7 || Ftehim bejn il-Komunità Ewropea u l-Istati Membri tagħha, minn naħa, u r-Repubblika tal-Afrika ta' Isfel, min-naħa l-oħra, li jemenda l-Ftehim dwar il-Kummerċ, l-Iżvilupp u l-Kooperazzjoni (*) || Bilaterali || 11/09/2009 
 8 || Ftehim interim li jistabbilixxi qafas għal Ftehim ta’ Sħubija Ekonomika bejn l-Istati Afrikani tal-Lvant u tan-Nofsinhar minn naħa u l-Komunità Ewropea u l-Istati Membri tagħha, min-naħa l-oħra || Multilaterali || 29/08/2009 
 9 || Ftehim Interim ta’ Sħubija bejn il-Komunità Ewropea, minn naħa, u l-Istati tal-Paċifiku, min-naħa l-oħra || Multilaterali || 30/07/2009 
 10 || Ftehim Interim bil-ħsieb ta’ Ftehim ta' Sħubija Ekonomika bejn il-Komunità Ewropea u l-Istati Membri tagħha, minn naħa, u l-Istati FSE tal-SADC min-naħa l-oħra (*) || Multilaterali || 04/06/2009 
 11 || Ftehim Interim bil-ħsieb ta’ Ftehim ta’ Sħubija Ekonomika bejn il-Komunità Ewropea u l-Istati Membri tagħha, minn naħa, u l-Parti Afrika Ċentrali, min-naħa l-oħra (*) || Bilaterali || 15/01/2009 
 12 || Ftehim ta' Sħubija Ekonomika Interim bejn il-Côte d'Ivoire, minn naħa, u l-Komunità Ewropea u l-Istati Membri tagħha, min-naħa l-oħra (*) || Bilaterali || 26/11/2008 
 13 || Ftehim ta' Sħubija Ekonomika bejn l-Istati tal-CARIFORUM, minn naħa, u l-Komunità Ewropea u l-Istati Membri tagħha, min-naħa l-oħra (*) || Multilaterali || 15/10/2008 
 14 || Memorandum ta’ Kooperazzjoni bejn l-Organizzazzjoni Internazzjonali għall-Avjazzjoni Ċivili u l-Komunità Ewropea f’dak li għandu x’jaqsam mal-verifiki/l-ispezzjonijiet tas-sigurtà u l-kwistjonijiet relatati || Bilaterali || 17/09/2008 
 15 || Ftehim Interim dwar il-kummerċ u kwistjonijiet relatati mal-kummerċ bejn il-Komunità Ewropea, minn naħa, u l-Bożnja u Ħerzegovina, min-naħa l-oħra. || Bilaterali || 16/06/2008 
 16 || Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Bożnja u Ħezegovina, min-naħa l-oħra (*) || Bilaterali || 16/06/2008 
 17 || Ftehim Interim dwar il-kummerċ u kwistjonijiet relatati mal-kummerċ bejn il-Komunità Ewropea, minn naħa, u r Repubblika tas-Serbja min-naħa l-oħra || Bilaterali || 29/04/2008 
 18 || Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tas-Serbja, min-naħa l-oħra (*) || Bilaterali || 29/04/2008 
 19 || Ftehim ta’ Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Montenegro, min-naħa l-oħra || Bilaterali || 15/10/2007 
 20 || Ftehim ta’ Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Albanija, min-naħa l-oħra || Bilaterali || 12/06/2006 
 21 || Ftehim li jemenda l-Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku, minn naħa, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit-23 ta' Ġunju 2000 || Multilaterali || 22/12/2005 
 22 || Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u r-Repubblika tat-Taġikistan, min-naħa l-oħra || Bilaterali || 11/10/2004 
 23 || Djalogu politiku u Ftehim ta’ Kooperazzjoni bejn il-Komunità Ewropea u l-Istati Membri tagħha, minn-naħa, u l-Komunità Andina u l-Pajjiżi Membri tagħha (ir-Repubblika tal-Bolivja, il-Kolombja, l-Ekwador, il-Perù u r-Repubblika Bolivarjana tal-Venezwela), minn naħa l-oħra (*) || Multilaterali || 15/12/2003 
 24 || Djalogu politiku u Ftehim ta’ Kooperazzjoni bejn il-Komunità Ewropea u l-Istati Membri tagħha, minn-naħa, u r-Repubbliki tal-Kosta Rika, El Salvador, il-Gwatemala, il-Ħonduras, in-Nikaragwa u l-Panama (*) || Multilaterali || 15/12/2003 
 25 || Ftehim bejn il-Komunità Ewropea u l-Kanada dwar il-kummerċ fl-inbejjed u x-xorb alkoħoliku || Bilaterali || 16/09/2003 
 26 || Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, min-naħa, u r-Repubblika taċ-Ċilì, min-naħa l-oħra || Bilaterali || 18/11/2002 
 27 || Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika tal-Libanu, min-naħa l-oħra || Bilaterali || 17/06/2002 
 28 || Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika Demokratika Popolari tal-Alġerija, min-naħa l-oħra || Bilaterali || 22/04/2002 
 29 || Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika Għarbija tal-Eġittu, min-naħa l-oħra || Bilaterali || 25/06/2001 
 30 || Ftehim ta’ Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u dik li kienet ir-Repubblika Jugoslava tal-Maċedonja, min-naħa l-oħra || Bilaterali || 09/04/2001 
 31 || Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku, minn naħa, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit-23 ta' Ġunju 2000 || Multilaterali || 23/06/2000 
 32 || Ftehim ta' Kooperazzjoni bejn il-Komunità Ewropea u r-Repubblika Popolari tal-Bangladexx dwar is-Sħubija u l-Iżvilupp || Bilaterali || 22/05/2000 
 33 || Ftehim dwar il-Kummerċ, l-Iżvilupp u l-Kooperazzjoni bejn il-Komunità Ewropea u l-Istati Membri tagħha, minn naħa, u r-Repubblika tal-Afrika ta’ Isfel, min-naħa l-oħra || Bilaterali || 11/10/1999 
 34 || Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u t-Turkmenistan, min-naħa l-oħra (*) || Bilaterali || 25/05/1998 
 35 || Ftehim dwar is-Sħubija Ekonomika, il-Koordinazzjoni u l-Kooperazzjoni Politika bejn il-Komunità Ewropea u l-Istati Membri tagħha, minn naħa, u l-Istati Uniti Messikani, min-naħa l-oħra || Bilaterali || 08/12/1997 
 36 || Ftehim ta' Kooperazzjoni bejn il-Komunitajiet Ewropej u r-Repubblika tal-Jemen || Bilaterali || 25/11/1997 
 37 || Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju Ħaxemita tal-Ġordan, min-naħa l-oħra || Bilaterali || 24/11/1997 
 38 || Ftehim ta' Kooperazzjoni bejn il-Komunità Ewropea u r-Renju tal-Kambodja || Bilaterali || 29/04/1997 
 39 || Ftehim ta' Kooperazzjoni bejn il-Komunità Ewropea u r-Repubblika Demokratika Popolari tal-Laos || Bilaterali || 29/04/1997 
 40 || Ftehim ta' Assoċjazzjoni Interim Ewro-Mediterranju, dwar il-kummerċ u l-kooperazzjoni bejn il-Komunità Ewropea minn naħa, u l-Organizazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Medda ta' Gaża, minn naħa l-oħra || Bilaterali || 24/02/1997 
 41 || Ftehim bejn il-Komunità Ewropea, minn naħa, u l-Gvern tad-Danimarka u l-Gvern Lokali tal-Gżejjer Faeroe, min-naħa l-oħra || Bilaterali || 06/12/1996 
 42 || Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Uzbekistan, min-naħa l-oħra || Bilaterali || 21/06/1996 
 43 || Ftehim ta' Assoċjazzjoni u Kooperazzjoni bejn il-Komunitajiet Ewropej u l-Istati Membri tagħhom, minn naħa, u l-Ġeorġja, min-naħa l-oħra || Bilaterali || 22/04/1996 
 44 || Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Armenja min-naħa l-oħra || Bilaterali || 22/04/1996 
 45 || Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju tal-Marokk, min-naħa l-oħra || Bilaterali || 26/02/1996 
 46 || Ftehim Qafas Interreġjonali ta’ Kooperazzjoni bejn il-Komunità Ewropea u l-Istati Membri tagħha, minn naħa, u s-Suq Komuni ta’ Nofsinhar u l-Istati Partijiet tiegħu, min-naħa l-oħra - Dikjarazzjoni Konġunta dwar id-djalogu politiku bejn l-Unjoni Ewropea u l-Mercosur || Multilaterali || 15/12/1995 
 47 || Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Istat tal-Iżrael min-naħa l-oħra || Bilaterali || 20/11/1995 
 48 || Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tat-Tuneżija, min-naħa l-oħra || Bilaterali || 17/05/1995 
 49 || Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom u r-Repubblika tal-Bjelorussja (*) || Bilaterali || 06/03/1995 
 50 || Ftehim ta' Assoċjazzjoni u Kooperazzjoni li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika Kirgiża , min-naħa l-oħra || Bilaterali || 09/02/1995 
 51 || Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom u r-Repubblika tal-Kazakistan || Bilaterali || 23/01/1995 
 52 || Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Moldova, min-naħa l-oħra || Bilaterali || 28/11/1994 
 53 || Ftehim dwar is-sħubija u l-kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u l-Federazzjoni Russa, min-naħa l-oħra || Bilaterali || 24/06/1994 
 54 || Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, u l-Ukraina || Bilaterali || 14/06/1994 
 55 || Ftehim ta' Kooperazzjoni bejn il-Komunità Ewropea u r-Repubblika tal-Indja dwar is-sħubija u l-iżvilupp || Bilaterali || 20/12/1993 
 56 || Ftehim ta' kummerċ u koperazzjoni ekonomika bejn il-Komunità Ekonomika Ewropea u l-Mongolja || Bilaterali || 16/06/1992 
 57 || Ftehim fil-forma ta' Skambju ta' Ittri bejn il-Komunità Ekonomika Ewropea u l-Prinċipat ta' Andorra - Ftehim bejn il-Komunità Ekonomika Ewropea u l-Prinċipat ta' Andorra || Multilaterali || 28/06/1990 
 58 || Ftehim ta' Kooperazzjoni bejn il-Komunità Ekonomika Ewropea, minn naħa, u l-pajjiżi partijiet tal-Karta tal-Kunsill tal-Kooperazzjoni tal-Istati Għarab tal-Golf (l-Istat tal-Emirati Għarab Magħquda, l-Istat tal-Baħrejn, ir-Renju tas-Sawdi Arabja, is-Sultanat tal-Oman, l-Istat tal-Qatar u l-Istat tal-Kuwajt) min-naħa l-oħra || Multilaterali || 15/06/1988 
 59 || Ftehim dwar il-Kooperazzjoni Kummerċjali u Ekonomika bejn il-Komunità Ekonomika Ewropea u r-Repubblika Popolari taċ-Ċina || Bilaterali || 21/05/1985 
 60 || Ftehim ta’ Kooperazzjoni bejn il-Komunità Ekonomika Ewropea u l-Indoneżja, il-Malasja, il-Filippini, Singapor u t-Tajlandja - pajjiżi membri tal-Assoċjazzjoni tan-Nazzjonijiet tal-Ażja tax-Xlokk || Multilaterali || 07/03/1980 
 61 || Ftehim bejn il-Komunità Ekonomika Ewropea (KEE) u l-Belġju, id-Danimarka, ir-Repubblika Federali tal-Ġermanja, Franza, l-Irlanda, l-Italja, il-Lussemburgu, il-Pajjiżi l-Baxxi, ir-Renju Unit, Stati Membri ta' din il-Komunità (l-Istati Membri) minn naħa, u l-Assoċjazzjoni Internazzjonali tal-Iżvilupp, min-naħa l-oħra || Multilaterali || 02/05/1978 
 62 || Ftehim ta’ Kooperazzjoni bejn il-Komunità Ekonomika Ewropea u r-Repubblika Għarbija Sirjana || Bilaterali || 18/01/1977 
 63 || Ftehim bejn il-Komunità Ekonomika Ewropea u r-Renju tan-Norveġja || Bilaterali || 14/5/1973 
 64 || Ftehim bejn il-Komunità Ekonomika Ewropea u r-Repubblika tal-Islanda || Bilaterali || 22/07/1972 
 65 || Ftehim bejn il-Komunità Ekonomika Ewropea u l-Konfederazzjoni Svizzera || Bilaterali || 22/07/1972 
 66 || Ftehim li jistabbilixxi Assoċjazzjoni bejn il-Komunità Ekonomika Ewropea u t-Turkija || Bilaterali || 12/09/1963 
 (*) Dan it-Trattat għadu ma daħalx fis-seħħ. 
APPENDIĊI 2
tad-direttivi ta’ negozjati
Ftehimiet
Settorjali Mħallta konklużi mill-UE (jew magħrufa qabel
bħala l-Komunità Ewropea) u l-Istati Membri tagħha
Lista organizzata
skont id-data
   || Titolu uffiċjali || Tip || Data tal-firma 
 1 || Ftehim bejn l-Unjoni Ewropea u l-Gvern tar-Repubblika tal-Indoneżja dwar ċerti aspetti tas-servizzi tal-ajru (*) || Bilaterali || 29/06/2011 
 2 || Ftehim dwar it-Trasport bl-Ajru bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti (*) || Multilaterali || 21/06/2011 
 3 || Ftehim Anċillari bejn l-Unjoni Ewropea u l-Istati Membri tagħha, bħala l-ewwel parti, l-Islanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-Trasport bl-Ajru bejn l-Istati Uniti tal-Amerika, bħala l-ewwel parti, l-Unjoni Ewropea u l-Istati Membri tagħha, bħala t-tieni parti, l-Islanda, bħala t-tielet parti, u r-Renju tan-Norveġja, bħala r-raba’ parti (*) || Multilaterali || 21/06/2011 
 4 || Ftehim Ewro-Mediterranju dwar l-Avjazzjoni bejn l-Unjoni Ewropea u l-Istati Membri tagħha, minn naħa waħda, u r-Renju Ħaxemita tal-Ġordan, minn naħa l-oħra (*) || Bilaterali || 15/12/2010 
 5 || Ftehim ta' Spazju Komuni tal-Avjazzjoni bejn l-Unjoni Ewropea u l-Istati Membri tagħha, minn naħa, u l-Ġeorġja, min-naħa l-oħra (*) || Bilaterali || 02/12/2010 
 6 || Ftehim ta’ Kooperazzjoni dwar in-Navigazzjoni bis-Satellita bejn l-Unjoni Ewropea u l-Istati Membri tagħha u r-Renju tan-Norveġja (*) || Bilaterali || 22/09/2010 
 7 || Protokoll li jemenda l-Ftehim dwar it-Trasport bl-Ajru bejn il-Komunità Ewropea u l-Istati Membri tagħha, minn naħa, u l-Istati Uniti tal-Amerika min-naħa l-oħra (*) || Bilaterali || 24/06/2010 
 8 || Ftehim dwar it-Trasport bl-Ajru bejn il-Kanada u l-Komunità Ewropea u l-Istati Membri tagħha (*) || Bilaterali || 17/12/2009 
 9 || Ftehim bejn il-Komunità Ewropea u l-Gvern tan-Nepal dwar ċerti aspetti tas-servizzi tal-ajru (*) || Bilaterali || 23/01/2009 
 10 || Ftehim bejn il-Komunità Ewropea u l-Istat tal-Iżrael dwar ċerti aspetti tas-servizzi tal-ajru || Bilaterali || 09/12/2008 
 11 || Ftehim bejn il-Komunità Ewropea u l-Gvern tar-Repubblika tal-Indja dwar ċerti aspetti tas-servizzi tal-ajru (*) || Bilaterali || 28/09/2008 
 12 || Ftehim bejn il-Komunità Ewropea u l-Gvern tal-Awstralja dwar ċerti aspetti tas-servizzi tal-ajru || Bilaterali || 29/04/2008 
 13 || Ftehim bejn il-Komunità Ewropea u r-Renju Ħaxemita tal-Ġordan dwar ċerti aspetti tas-servizzi tal-ajru (*) || Bilaterali || 25/02/2008 
 14 || Ftehim bejn il-Komunità Ewropea u l-Emirati Għarab Magħquda dwar ċerti aspetti tas-servizzi tal-ajru (*) || Bilaterali || 30/11/2007 
 15 || Ftehim dwar it-Trasport bl-Ajru bejn il-Komunità Ewropea u l-Istati Membri tagħha, minn naħa, u l-Istati Uniti tal-Amerika, min-naħa l-oħra (*) || Bilaterali || 30/04/2007 
 16 || Ftehim bejn il-Komunità Ewropea u l-Gvern tal-Malasja dwar ċerti aspetti tas-servizzi tal-ajru || Bilaterali || 22/03/2007 
 17 || Ftehim bejn il-Komunità Ewropea u r-Renju tal-Marokk dwar ċerti aspetti tas-servizzi tal-ajru (*) || Bilaterali || 12/12/2006 
 18 || Ftehim ta’ Kooperazzjoni dwar Sistema Globali ta’ Navigazzjoni Ċivili bis-Satellita (GNSS) bejn il-Komunità Ewropea u l-Istati Membri u r-Renju tal-Marokk (*) || Bilaterali || 12/12/2006 
 19 || Ftehim Ewro-Mediterranju dwar l-Avjazzjoni bejn il-Komunità Ewropea u l-Istati Membri tagħha, min-naħa l-waħda, u r-Renju tal-Marokk, min-naħa l-oħra (*) || Bilaterali || 12/12/2006 
 20 || Ftehim ta’ kooperazzjoni dwar Sistema Ċivili Globali ta’ Navigazzjoni bis-Satellita (GNSS) bejn il-Komunità Ewropea u l-Istati Membri tagħha minn naħa u r-Repubblika tal-Korea min-naħa l-oħra (*) || Bilaterali || 09/09/2006 
 21 || Ftehim bejn il-Komunità Ewropea u l-Gvern tar-Repubblika tas-Singapor dwar ċerti aspetti tas-servizzi tal-ajru (*) || Bilaterali || 09/06/2006 
 22 || Ftehim bejn il-Komunità Ewropea u l-Ukraina dwar ċerti aspetti tas-servizzi tal-ajru || Bilaterali || 01/12/2005 
 23 || Ftehim ta’ Kooperazzjoni dwar Sistema Globali ta’ Navigazzjoni Ċivili bis-Satellita (GNSS) bejn il-Komunità Ewropea u l-Istati Membri tagħha u l-Ukraina (*) || Bilaterali || 1/12/2005 
 24 || Ftehim ta’ Kooperazzjoni bejn il-Komunità Ewropea u l-Istati Membri tagħha, minn naħa waħda, u l-Konfederazzjoni Svizzera, min-naħa l-oħra, biex jiġu miġġielda l-frodi u kwalunkwe attività illegali oħra għad-dannu tal-interessi finanzjarji tagħhom (*) || Bilaterali || 26/10/2004 
 25 || Memorandum ta’ Ftehim bejn il-Komunità Ewropea, ir-Renju tal-Belġju, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, ir-Repubblika Ellenika, ir-Renju ta’ Spanja, ir-Repubblika Franċiża, l-Irlanda, ir-Repubblika Taljana, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, ir-Repubblika tal-Ungerija, ir-Repubblika ta’ Malta, ir-Renju tal-Pajjiżi l-Baxxi, ir-Repubblika tal-Awstrija, ir-Repubblika tal-Polonja, ir-Repubblika Portugiża, ir-Repubblika tas-Slovenja, ir-Repubblika Slovakka, ir-Repubblika tal-Finlandja, ir-Renju tal-Isvezja, ir-Renju Unit tal-Gran Britannja u l-Irlanda ta’ Fuq, u l-Konfederazzjoni Svizzera || Bilaterali || 26/10/2004 
 26 || Ftehim ta’ Kooperazzjoni dwar Sistema Globali ta’ Navigazzjoni Ċivili bis-Satellita (GNSS) bejn il-Komunità Ewropea u l-Membri tagħha u l-Istat tal-Iżrael (*) || Bilaterali || 13/7/2004 
 27 || Ftehim ta’ Kooperazzjoni dwar Sistema Globali ta’ Navigazzjoni Ċivili bis-Satellita (GNSS) - GALILEO bejn il-Komunità Ewropea u l-Istati Membri tagħha u r-Repubblika Popolari taċ-Ċina (*) || Bilaterali || 30/10/2003 
 28 || Ftehim dwar trasport marittimu bejn il-Komunità Ewropea u l-Istati Membri tagħha, min-naħa l-waħda, u l-gvern tar-Repubblika Popolari taċ-Ċina, min-naħa l-oħra || Bilaterali || 06/12/2002 
 29 || Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru || Bilaterali || 21/06/1999 
 30 || Ftehim bejn ir-Renju tal-Belġju, ir-Renju tad-Danimarka, ir-Repubblika Federali tal-Ġermanja, l-Irlanda, ir-Repubblika Taljana, il-Gran Dukat tal-Lussemburgu, ir-Renju tal-Pajjiżi l-Baxxi, il-Komunità Ewropea tal-Enerġija Atomika u l-Aġenzija Internazzjonali tal-Enerġija Atomika biex jimplimentaw l-Artikolu III (1) u (4) tat-Trattat dwar iż-żamma mit-tixrid (non-proliferazzjoni) tal-armi nukleari || Bilaterali || 05/04/1973 
 (*) Dan it-Trattat għadu ma daħalx fis-seħħ. 
APPENDIĊI 3
tad-direttivi ta’ negozjati
Ftehimiet li
għadhom ma ġewx iffirmati / li qegħdin jiġu negozjati 
   || Titolu tal-Ftehim || Tip ta' Ftehim 
 1 || Ftehim bejn l-Unjoni Ewropea u l-Istati Membri tagħha u l-Ukraina dwar l-istabbiliment ta’ spazju komuni tal-avjazzjoni || Bilaterali 
 2 || Ftehim bejn l-Unjoni Ewropea u r-Repubblika Għarbija tal-Eġittu dwar ċerti aspetti tas-servizzi tal-ajru || Bilaterali 
 3 || Ftehim bejn l-Unjoni Ewropea u l-Gvern tar-Repubblika tat-Turkija dwar ċerti aspetti tas-servizzi tal-ajru || Bilaterali 
 4 || Ftehim bejn l-Unjoni Ewropea u r-Repubblika Popolari taċ-Ċina dwar ċerti aspetti tas-servizzi tal-ajru || Bilaterali 
 5 || Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa, u l-Amerika Ċentrali min-naħa l-oħra || Multilaterali 
 6 || Ftehim dwar it-Trasport tal-Ajru bejn ir-Repubblika Federattiva tal-Brażil, minn naħa, u l-Unjoni Ewropea u l-Istati Membri tagħha, min-naħa l-oħra || Bilaterali 
 7 || Ftehim dwar l-ispazju komuni tal-avjazzjoni bejn l-Unjoni Ewropea u l-Istati Membri tagħha u r-Repubblika tal-Moldova || Bilaterali 
 8 || Ftehim Ekonomiku u Kummerċjali Komprensiv mal-Kanada || Bilaterali 
 9 || Ftehim Ewro-Mediterranju dwar l-Avjazzjoni bejn l-Unjoni Ewropea u l-Istati Membri tagħha, minn naħa waħda, u l-Gvern tal-Istat tal-Iżrael, min-naħa l-oħra || Bilaterali 
 10 || Ftehim Qafas dwar is-Sħubija u l-Kooperazzjoni bejn l-Unjoni Ewropea u l-Istati Membri tagħha, minn naħa, u r-Repubblika tal-Filippini, min-naħa l-oħra || Bilaterali 
 11 || Ftehim Qafas dwar is-Sħubija u l-Kooperazzjoni Komprensivi bejn l-Unjoni Ewropea u l-Istati Membri tagħha, minn naħa, u r-Repubblika Soċjalista tal-Vjetnam, min-naħa l-oħra || Bilaterali 
 12 || Ftehim Qafas dwar is-Sħubija u l-Kooperazzjoni Komprensivi bejn l-Unjoni Ewropea u l-Istati Membri tagħha, minn naħa, u l-Mongolja, min-naħa l-oħra || Bilaterali 
 13 || Ftehim Qafas dwar il-kummerċ mal-Libja || Bilaterali 
 14 || Ftehim ta' Kummerċ Ħieles mal-Indja || Bilaterali 
 15 || Ftehim ta' Kummerċ Ħieles mal-Malasja || Bilaterali 
 16 || Ftehim ta' Kummerċ Ħieles mal-MERCOSUR || Multilaterali 
 17 || Ftehim ta' Kummerċ Ħieles ma’ Singapor || Bilaterali 
 18 || Ftehim Interim ta’ Sħubija Ekonomika mal-Botswana, il-Lesoto, in-Namibja u s-Sważiland || Multilaterali 
 19 || Ftehim ta’ Sħubija u Kooperazzjoni mal-Malasja || Bilaterali 
 20 || Ftehim ta’ Sħubija u Kooperazzjoni mal-Filippini || Bilaterali 
 21 || Ftehim ta’ Sħubija u Kooperazzjoni ma’ Singapor || Bilaterali 
 22 || Ftehim ta’ Sħubija u Kooperazzjoni mat-Tajlandja || Bilaterali 
 23 || Ftehim ta’ Sħubija u Kooperazzjoni mal-Vjetnam || Bilaterali 
 24 || Ftehim Kummerċjali bejn l-Unjoni Ewropea u l-Istati Membri tagħha u l-Kolombja u l-Perù || Multilaterali 
[1]               [Titolu sħiħ, referenza tal-ĠU jekk tkun
diġà disponibbli f’dak iż-żmien]
[2]               Sakemm dawk li jirrigwardaw il-ftehim ma jkunux relatati
esklussivament jew prinċipalment mal-politika barranija u ta' sigurtà
komuni.
[3]               ĠU L xxx, xx.xx.xxxx, p. x.
[4]               ĠU L xxx, xx.xx.xxxx, p. x.